19. prosinca u Domovinskom ratu

**Domovinski rat po nadnevcima**: 19. prosinca u Domovinskom ratu.

**- Ustavna komisija Sabora Republike Hrvatske utvrdila konačni tekst Prijedloga ustava Republike Hrvatske, a odluku o udruživanju ili odcjepljenju Republike donosi zastupnički dom Sabora dvotrećinskom većinom glasova svih zastupnika.**

- Njemačka priznala Hrvatsku. Odlukom njemačke vlade priznata neovisnost Hrvatske i Slovenije. Island priznao neovisnost i suverenost Hrvatske bez ikakve zadrške. Odluku o priznanju Hrvatske i Slovenije, u skladu s bruxelleskim dogovorom, donijele su i Švedska, Češko-Slovačka, Poljska i Mađarska.

- Vatromet oduševljenja u Hrvatskoj zbog primanja Hrvatske od strane Njemačke.

- Vlada Hrvatske donijela odluku o uvođenju hrvatskog dinara, kao privremene valute.

- Veliki poraz četničkih snaga na sisačkom ratištu.

- **Srbijanski parlament ne prihvaća odluke EZ o priznanju** šest bivših republika Jugoslavije 15. siječnja iduće godine.

- Makedonski parlament prihvatio deklaraciju o međunarodnom priznanju Makedonije kao suverene i samostalne države.

- Srbija pljačka INU na Kosovu.

- U našičkoj općini **64 stanovnika srpske nacionalnosti dobilo je oprost** i vratilo se kućama.

- Prema istraživanjima centra za ispitivanje ratnih zločina u Zenici i 350.000 svjedočenja, u BiH je silovano 30.000 žena, rečeno na koordinacijskom sastanku 50 humanitarnih organizacija u zagrebačkoj džamiji.

- Srbija čini organizirani zločin, služeći se staljinističko-hitlerovskim metodama, prenose talijanske agencije ocjenu predsjednika Italije Oscara Luigija Scalfara.

- Opća skupština UN naredila Vijeću sigurnosti oštrom Rezolucijom najodlučnije mjere protiv srpske agresije.

- Londonski "Guardian" objavio kartu na kojoj je ucrtano čak 17 bosanskih logora u kojima su srpske snage sustavno silovale žene.

- Došao sam u Hrvatsku, a posjetit ću i BiH, kako bih izrazio svoju solidarnost s braćom franjevcima i hrvatskim narodom u Hrvatskoj i BiH, izjavio novinarima u Zagreb generalni ministar reda franjevačke Male Braće fra Herman Schauleck.

**- Na Prvom Općem saboru Hrvata bosanske Posavine u Slavonskom Brodu osnovano Hrvatsko narodno vijeće i uspostavljena Pokrajina Bosanska Posavina, jedinstvena političko-teritorijalna zajednica povezana sa Herceg-Bosnom i ostalim hrvatskim dijelovima u sklopu države BiH.**

- Predstavnici HDZ-a Tuzle i HVO-a Hrvatske zajednice Soli upozoravaju svjetsku javnost da su hrvatskom narodu na tuzlanskom području (oko 40.000) temeljna politička, ekonomska, kulturna i vjerska prava, te da su izloženi asimilaciji od strane Muslimana.

- Humanitarni konvoj za Novu Bilu još nije stigao na odredište, u Pavlovici nestao je jedan kamion, a Muslimani pokušali oteti još vozila, priopćilo Ministarstvo obrane HR Herceg-Bosne.

- Srbi iz okupiranih područja u Hrvatskoj već tri dana ne dopuštaju prolazak jednog medicinskog konvoja za pripadnike UNPROFOR-a u Bihaću.

- U sarajevskom središtu UNPROFOR-a je potvrđeno da prilaze Velikoj Kladuši nadziru postrojbe Srbe iz Hrvatske i Abdićeve snage.

- Bivši američki predsjednik Jimmy Carter, neslužbeni mirovni posrednik, stigao na Pale, gdje s vođom bosanskih četnika Radovanom Karadžićem razgovara o mogućnostima prekida ratnog sukoba.

- Otpravnik poslova u misiji "SRJ" pri UN-u Vladislav Jovanović poslao pismo predsjedatelju Vijeća sigurnosti, u kojem za srebreničku tragediju optužuje snage vlade BiH.

- Hrvatski članovi Vlade Federacije BiH izdali u Mostaru priopćenje da su preglasani prigodom usvajanja Prijedloga zakona o Vladi Republike BiH, Vladi Federacije BiH, te zakona o republičkim i federalnim ministarstvima, a usvojena rješenja suprotna su Daytonu.

- Predstavnici Međunarodnog suda za ratne zločine učinjene na tlu bivše Jugoslavije i NATO-a razgovarali u Haagu o praktičnim i pravnim načinima privođenja ratnih zločinaca u Den Haag. Prema odlukama koje su prihvaćene 15. prosinca na Vijeću NATO-a vojnici u sklopu IFOR-a neće biti zaduženi za traženje ratnih zločinaca, ali su obvezni zadržati ih i predati ih ako na njih nadu.

- Predstojnik Ureda Predsjednika Republike dr. Ivo Sanader primio u Predsjedničkim dvorima posebnog izaslanika Boutrosa Ghalija Kofija Annana i tom prigodom mu ponovio hrvatska stajališta glede provedbe Temeljnog sporazuma, istaknuvši da Hrvatska ne može prihvatiti nazočnost međunarodnih snaga u opsegu koji predlaže glavni tajnik UN-a nego se zalaže za manje snage, koje bi najbrže i najučinkovitije provele sporazum.

- Kao najgore teritorije što se tiče poštivanja ljudskih prava američka udruga za ljudska prava Freedom House iz New Yorka navodi: Istočni Timor, Kašmir, Tibet i Kosovo.

- Priznanje hrvatske suverenosti nad istočnom Slavonijom ključno je pitanje sadašnjeg trenutka, istaknuo na TV Slovenija slovenski predsjednik Milan Kučan.

**- U Zagrebu, u nazočnosti predsjednika Tuđmana, potpisana tri ugovora između Svete stolice i Republike Hrvatske: o suradnji na području odgoja i kulture; o dušobrižništvu katoličkih vjernika, pripadnika oružanih snaga i redarstvenih službi RH; te o pravnim pitanjima.**

- U Nijemcima ekshumirano 27 tijela iz tri skupne grobnice.

- Dom naroda i Zastupnički dom parlamenta Federacije BiH na zasjedanju u Sarajevu donijeli odluku o ukidanju stanja neposredne ratne opasnosti.

## Izvori

* Hrvatski informativni centar *Hrvatski spomenar: 11. prosinca - 20. prosinca*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.